钦定古今图书集成/明伦汇编/氏族典/第412卷 > 杜颖
## 钦定古今图书集成/明伦汇编/氏族典/第412卷 > 杜颖

按《万姓统谱》：颖字清老，以祖泽主龙溪簿。民有腰金
夜不还者，巡尉捕之无迹。颖至其所，有叟诵经众中，
即叱吏收缚。叟具状：实杀此人，取金弃尸某所，如言
而获。或问何自知之？曰：“叟尾吾出郭，营营往来，吾固
已得之。”秩满，宰瓯宁，至则曰：“瓯宁命脉在盐，督他赋徒扰耳。”乃悉力漕盐，民赖以宽。改龙泉，溪洞参半，一
抚以恩，皆相告曰：“官常欲薙狝我曹，今公教我如子，
谨勿负！”相劝奉约束，两邑最号难治，人咸服其精敏。